ขบวนคาราวานรถยนต์ สานสัมพันธ์ทางการทูต 30 ปีไทย-ภูฎาน เชื่อมเศรษฐกิจ การค้า การท่องเที่ยว
การท่องเที่ยวแห่งประเทศไทย ร่วมกับสถานเอกอัคราชทูตอาณาจักรภูฎานประจำประเทศไทย ร่วมปล่อยขบวนคาราวานรถยนต์ สานสัมพันธ์ทางการทูต 30 ปีไทย-ภูฎาน เชื่อมเศรษฐกิจ การค้า การท่องเที่ยว  โดยนายฉัททันต์ กุญชร ณ อยุธยา รองผู้ว่าการด้านตลาดเอเชีย และแปซิฟิคใต้ การท่องเที่ยวแห่งประเทศไทย (ททท.) กล่าวภายหลังร่วมพิธีปล่อยขบวนคาราวานรถยนต์สานสัมพันธ์เชื่อมโยงราชอาณาจักรไทยและราชอาณาจักรภูฎาน ที่บริเวณวัดเบญจมบพิตร ดุสิตวนาราม ราชวรวิหาร ร่วมกับนายเชวัง โชเพล ดอร์จิ เอกอัครราชทูตวิสามัญผู้มีอำนาจเต็มราชอาณาจักรภูฏานประจำประเทศไทย พร้อมด้วยนายเจษฎา กตเวทิน อธิบดีกรมเอเชียใต้ ตะวันออกกลางและแอฟริกา กระทรวงการต่างประเทศ ว่า การท่องเที่ยวแห่งประเทศไทย (ททท.) ร่วมกับสถานเอกอัคราชทูตอาณาจักรภูฎานประจำประเทศไทย และบริษัทไทยรุ่ง ยูเนี่ยน จำกัด (มหาชน) จัดกิจกรรมคาราวานรถยนต์สานสัมพันธ์เชื่อมโยงราชอาณาจักรไทยและราชอาณาจักรภูฎานครั้งแรก ภายใต้แนวคิด “Connecting people of two kingdoms by land “ เพื่อเฉลิมฉลองครบรอบความสัมพันธ์ทางการทูต 30 ปีไทย-ภูฎาน เชื่อมสัมพันธ์เศรษฐกิจ การค้า และการท่องเที่ยว และวโรกาสพระราชพิธิพระบรมราชาภิเษก พระบาทสมเด็จพระวชิรเก้าเจ้าอยู่หัว โดยคณะคาราวานชุดดังกล่าวมีผู้ร่วมเดินทางจำนวน 21 คน ประกอบด้วย สถานเอกอัคราชทูตอาณาจักรภูฎานประจำประเทศไทย และหน่วยงานภาครัฐและเอกชนของไทยที่เกี่ยวข้อง ร่วมเดินทางระหว่างวันที่ 21-28 มิถุนายน 2562 ด้วยเส้นทางรถยนต์จากไทย ผ่านอำเภอแม่สอด จังหวัดตาก-เข้าเมืองตองอู,เมืองตามู เมียนมา - เมืองโกหิมา,เมืองกูวาหาติ ประเทศอินเดีย และไปสิ้นสุดที่ราชอาณาจักรภูฎาน โดยหลังจากนี้จะมีการหารือของทั้งสองฝ่ายเพื่อหารือแนวทางส่งเสริมการท่องเที่ยวระหว่างกัน